
Echo of the forest

Kulcsszavak: Gomba, micélium, design, ékszer, múlandósság
A munkám koncepciója a hagyományosan vett ékszerek fogalmának feszegetése, a gombák használatával. A fő céljaim közé tartozik a gombák, designban való jelenségéről szóló diskurzus fenntartása. Fontos volt számomra a gomba egyedi elemeinek kihangsúlyozása, multifunkcionalitásának bemutatása. Tovább lépve a maradandóság kérdésétől, pár ékszeremnél szemügyre vettem a lebomlás kérdését is, és ez által úgy terveztem meg őket, hogy természetes anyagokból készüljenek. A lebomlást megkönnyítve a laska és a micélium ékszereimnél a tű, faragott fatövisből készült. A bomlás a természet része, így szerettem volna ezzel a tűnékeny fogalommal is kísérletezni, egy olyan kifejezésben, mint az ékszer. Aminek az egyik kifejezett célja a tartósság.
A kollekcióm címe Echo of the forest, magyarul az Erdő visszhangja. Ez egy 10 ékszerből álló képlékeny kollekció, ahol nyakláncok, brossok és gyűrűk fedezhetők fel. A tervezést a további design elemek hozzáadása, a gombák beszerzésének módja, illetve az előbb említett bomlás kérdése is befolyásolta. A kollekcióban felfedezhető gombák, a lilaszegélyű egyrétűtapló és az osztrák csészegomba, ezekhez gyűjtögetés által jutottam hozzá. Míg a múlandó részek, laskagombából és micéliumból készültek, melyek a saját gomba növesztési kísérleteim eredménye.
Bomlásnak indult laska bross

